description: Nogle ♥ New York, andre ♥ Jesus eller konen. Vi ved selvfølgelig godt, at følelserne sidder i hjernen, hvis vi bruger hovedet. Men følger vi vores ♥, har vi stadig følelsen af, at kærligheden sidder i brystet. Det er nok derfor, at Anne Linnet synger, at vores ♥ kan gå i tusind stykker - og ikke vores hjerne. Eller tyktarm for den sags skyld. Ifølge Diana M. Røpke, ♥forsker ved Aarhus Universitet med hjernen på rette sted, er det endda ikke bare et godt refræn, men også videnskab. Vi kan rent faktisk dø en grusom ♥død af ♥sorg. Så lidt sandt taler hjertet. Når man spørger hjernen.
language: Danish
title: Hjertet